สันธนะ สุดผวาหวั่นโดนรวบตัว หลังมีกระแสข่าวถูก ตำรวจ ออกหมายเรียก
ท่ามกลางกระแสข่าวลือที่แพร่สะพัดออกมาว่า จะมีการออกหมายเรียกบุคคล หรือกลุ่มอิทธิพลที่เกี่ยวข้องกับตลาดใหม่ดอนเมือง ซึ่งหนึ่งในนั้นคงหนีไม่พ้น ,พ.ต.ท.สันธนะ ประยูรรัตน์, อดีตรองผู้กำกับการตำรวจสันติบาล ปัจจุบันเป็นที่ปรึกษาให้กับตลาดใหม่ดอนเมืองว่าจะโดนหมายเรียกด้วยหรือไม่,โดยแหล่งข่าวระดับสูง อ้างว่า นี่คือข้อความที่ พ.ต.ท.สันธนะ เป็นคนส่งมาโดยผ่านแอปพลิเคชันไลน์  ,คืนนี้สี่ทุ่มครึ่งกำลังตำรวจสายสืบนอกเครื่องแบบเกือบสิบนาย มาดักเฝ้าทางเข้าออกทั้งสองถนน ผมหลบออกมาได้แล้วเข้าเซฟเฮาส์ เช้านี้ตามข่าวให้ด้วย ทราบว่ามันจะออกหมายจับพนักงานตลาด 10 หมาย แต่หมายของผมไม่มีข้อมูลครับ,อย่างไรก็ตาม ก่อนหน้านี้ พล.ต.ต.สุรเชษฐ์ หักพาล รอง ผบช.ทท. พร้อม พล.ต.ต.เอกชัย บุญวิสิทธิ์ ผบก.น.2 นำกำลังเจ้าหน้าที่ 50 นาย พร้อมหมายค้นศาลอาญาเข้าตรวจค้นสำนักงานของ พ.ต.ท.สันธนะ ประยูรรัตน์ อาคารพลาซ่าริมน้ำ ภายในตลาดใหม่ดอนเมือง ตรวจยึดเอกสารกว่า 20 แฟ้ม,ขณะที่กำลังอีกชุดเข้าตรวจค้นที่อาคารสำนักงานของบริษัท พัฒนาตลาดใหม่ดอนเมือง จำกัด ได้เอกสารจำพวกใบเสร็จรับเงิน สัญญาเช่าต่างๆ เอกสารรายรับรายจ่ายในสำนักงานไปตรวจสอบ ที่ กก.สส.บก.น.2 และให้กองพิสูจน์หลักฐานเข้าเก็บลายนิ้วมือแฝง,ไม่เพียงเท่านั้น พล.ต.ต.สุรเชษฐ์ ยังระบุเพิ่มเติมว่า ทางเจ้าหน้าที่ได้นำหมายศาลอาญาทั้งหมด 4 หมาย เข้าตรวจค้นออฟฟิศทั้งหมด ที่ทำสัญญากับกรมธนารักษ์ ในเรื่องของสัญญาเช่า ตรวจสอบเอกสารเกี่ยวข้อง ส่วนไหนที่พบว่าเป็นความผิดไม่ว่าจะเป็นเรื่องการบุกรุกพื้นที่กอง พื้นที่ธรรมชาติหรือการเก็บผลประโยชน์ต่างๆ ที่ผิดกฎหมาย จะมีการดำเนินคดีทุกราย,เบื้องต้น มีนิติบุคคล 2 ราย เป็นหุ้นส่วนกัน เป็นผู้ดำเนินการในตลาดแห่งนี้ โดยยังไม่ทราบว่าหุ้นส่วนมีใครอะไรบ้าง หรือเกี่ยวข้องกับ พ.ต.ท.สันธนะ อย่างไร แต่การตรวจสอบจะใช้เวลาไม่นาน เพราะสังคมรอคำตอบอยู่ อีก 2-3 วันน่าจะมีความชัดเจน,ส่วนการตรวจสอบสัญญาเช่า ต้องให้ความเป็นธรรมกับทุกฝ่าย โดยจะเชิญผู้เช่ามาสอบสวนทุกรายว่าได้มาอย่างไร นอกจากนี้ มีการร้องเรียนว่าถูกเรียกเก็บเงินคุ้มครองจากผู้เช่า,พล.ต.ต.สุรเชษฐ์ ยืนยันว่า ประเทศไทยมีกฎหมาย ไม่มีกลุ่มอิทธิพลใดๆ เป็นการทำเฉพาะบุคคลเป็นรายๆ ไป สำหรับร้านที่เปิดตามปกติจะมีตำรวจคอยอำนวยการ ป้องกันบุคคลเรียกเก็บค่าคุ้มครองเพื่อให้ชาวบ้านสบายใจ,ขอยืนยันว่าตำรวจและหน่วยงานที่เกี่ยวข้องจะต้องพูดคุยกับทางนิติบุคคลที่ดูแลตลาดทั้งหมด และตำรวจไม่ใช่คู่กรณีของใคร แต่มาเพื่อจัดระเบียบให้การใช้พื้นที่ตรงนี้ถูกต้องตามกฎหมาย
คืนนี้สี่ทุ่มครึ่งกำลังตำรวจสายสืบนอกเครื่องแบบเกือบสิบนาย มาดักเฝ้าทางเข้าออกทั้งสองถนน ผมหลบออกมาได้แล้วเข้าเซฟเฮาส์ เช้านี้ตามข่าวให้ด้วยทราบว่ามันจะออกหมายจับพนักงานตลาด 10 หมาย 
สันธนะ ประยูรรัตน์,ตลาดใหม่ดอนเมือง,สุรเชษฐ์ หักพาล,หมายเรียกสันธนะ,กทม.,ข่าวทั่วไป